stanford-oval/wikipedia huggingface dataset:
Jussi Kinnaslampi

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 5. joulukuuta 1979 (ikä 44)
Syntymäpaikka: Kotka, Suomi
Pelipaikka: puolustaja
Pituus: 192 cm
Junioriseurat
1991–1996: PeKa
1997–1998: MyPa
Seurat
| Vuodet | Seura | O | (M) |
| 1995–1996 | PeKa | 19 | (1) |
| 1998 | MyPa | 0 | (0) |
| 1998 | → OPS (laina) | 2 | (0) |
| 1999–2000 | RiPS | 47 | (3) |
| 2001 | FC Lahti | 10 | (1) |
| 2001 | → Pallo-Lahti | 1 | (0) |
| 2002 | Rakuunat | 22 | (1) |
| 2003–2007 | KooTeePee | 85 | (10) |
| 2008 | KuPS | 17 | (0) |
| 2009–2011 | KooTeePee | 28 | (3) |
| Yhteensä | Yhteensä | 231 | (19) |
 Seurajoukkueuran tilastot kattavat vain kansalliset sarjat.
Jussi Kinnaslampi (s. 5. joulukuuta 1979 Kotka) on suomalainen entinen jalkapalloilija. Hän oli pelipaikaltaan keskuspuolustaja.
Kinnaslampi on pelannut Suomen korkeimmalla sarjatasolla Veikkausliigassa seitsemän kautta, joista suurimman osan FC KooTeePeessä. Yhteensä hänella on 112 liigaottelua, joissa hän on tehnyt 11 maalia.
Kinnaslammen kasvattajaseura on Peli-Karhut, josta hän siirtyi B-juniorina Myllykosken Palloon. Debyyttinsä Suomen pääsarjatasolla Veikkausliigassa Kinnaslampi teki kaudella 2001 FC Lahdessa. FC KooTeePeetä hän edusti Veikkausliigassa kausina 2003–2007. Pääsarjassa hän on edustanut lisäksi Kuopion Palloseuraa kaudella 2008. Alemmilla sarjatasoilla hän on edustanut lisäksi Riihimäen Palloseuraa ja Rakuunoita. Kausina 2009–2011 Kinnaslampi pelasi Ykkösessä FC KooTeePeessä.
Kinnaslammen isä Juha Kinnaslampi pelasi MyPassa seuran ensimmäisellä pääsarjakaudella 1975. Hänen veljensä Anssi Kinnaslampi on koripalloilija.
Aiheesta muualla

Kinnaslampi KooTeePeen sivustolla (Arkistoitu – Internet Archive)
Joshua Wong

| Joshua Wong |
| --- | --- |
 Wong puhumassa Yhdysvalloissa vuonna 2019
Demosistōn puoluesihteeri
 10. huhtikuuta 2016 – 30. kesäkuuta 2020  
Johtaja:  Nathan Law Ivan Lam
Edeltäjä:  puolue perustettu
Seuraaja:  puolue lakkautettu
Henkilötiedot
Syntynyt: 13. lokakuuta 1996 (ikä 27) Brittiläinen Hongkong
Kansalaisuus:  kiinalainen  hongkongilainen
Ammatti:  opiskelija, aktivisti
Vanhemmat:  Grace Wong (äiti) Roger Wong (isä)
Tiedot
Puolue:  Demosistō
Uskonto:  luterilaisuus
Aiheesta muualla
Kotisivu
Joshua Wong Chi-fung (kiin.: 黃之鋒; Jyutping: Wong4 Zi1 fung1; pinyin: Huáng Zhīfēng, s. 13. lokakuuta 1996) on hongkongilainen aktivisti ja poliitikko. Wong on tunnetuimpia niistä Hongkongin demokratia-aktivisteista, jotka ovat joutuneet vaikeuksiin Hongkongin kansallisen turvallisuuden lain tultua voimaan.
Varhainen elämä

Wong syntyi vuonna 1996 Hongkongissa. Hänen vanhempansa Grace ja Roger Wong kertovat vieneensä pojan erilaisiin mielenosoituksiin tämän ollessa vielä lapsi. Perheensä kautta Wongilla on luterilainen tausta. Perhe muutti Wongin lapsuuden aikana kerran, mutta hän varttui Hongkongin saarella.
Lukion Wong suoritti United Christian Collegessa.
Wongilla on lukihäiriö.
Aktivismi

Jo lukioaikoina Wong ilmaisi äänekkäästi mieltään isänmaallisen opetusohjelman käyttöönottoa vastaan. Wong kertoo, että hänen ensimmäinen mielenosoituksensa oli vuonna 2010 järjestetty mielenosoitus, jossa vastustettiin Hongkongin ja Manner-Kiinan välistä pikajunayhteyttä.
Aktivismi > Sateenvarjo-liike

Vuonna 2014 Wong oli mukana sateenvarjo-liikkeen mielenosoituksissa, joissa vaadittiin Hongkongin demokratian ja yksi maa, kaksi järjestelmää -politiikan kunnioittamista. Wong oli mukana perustamassa sateenvarjo-liikkeen sisällä toimivaa Scholarism-opiskelijaliikettä. Manner-Kiinan media leimasi liikkeen ääriliikkeeksi, ja Wong mainittiin yhtenä kommunistipuolueen asemaa uhkaavista henkilöistä.
Wong aloitti joulukuussa 2014 neljän päivän mittaisen nälkälakon mutta lopetti sen lääkärin kehotuksesta.
Wong kutsuttiin vuonna 2016 Thaimaahan Chulalongkornin yliopistoon puhumaan sateenvarjo-liikkeestä. Hänet kuitenkin pidätettiin Bangkokin Suvarnabhumi-lentokentällä, ja hän oli tutkintavankeudessa 12 tuntia. Pidätyksen syynä oli Kiinan pyyntö, ja Euroopassa tätä Thaimaan Kiinalle mielistelyä arvosteltiin. Myös Hongkongissa Thaimaan toimia arvosteltiin, kun Claudia Mo sanoi pidätystä "ajattelemattomaksi ja hävyttömäksi".
Aktivismi > Demosistōn perustaminen

Wong oli mukana perustamassa lähinnä hongkongilaisia opiskelijoita edustavaa Demosistō-puoluetta, johon hänen aiemmin perustamansa Scholarism-liike yhdistyi. Mukana Demosistōn perustamisessa oli myös muita demokratia-aktivisteja, kuten Nathan Law ja Agnes Chow. Puolueen perustamistilaisuudessa mainittiin pyrkimys järjestää kansanäänestys Hongkongin kohtalosta vuoden 2047 jälkeen, jolloin yksi maa, kaksi järjestelmää -politiikan turvaava sopimus vanhenee.
Hongkongin viranomaiset ilmoittivat vuonna 2019, että Wong ei voi asettua ehdolle kaupungin paikallisvaaleissa. Syyksi esitettiin se, että itsemäärämisoikeuden kannattaminen on vastoin Hongkongin peruslakia.
Demosistō lopetti toimintansa muutama tunti sen jälkeen, kun Hongkongin kansallisen turvallisuuden laki oli 30. kesäkuuta 2020 astunut voimaan.
Kuukausi kansallisen turvallisuuden lain voimaan tulon jälkeen viranomaiset ilmoittivat, että Wong ei voi asettua ehdokkaaksi Hongkongin tulevissa LegCo-vaaleissa, koska Wong oli ennen lain voimaan tuloa esittänyt sitä vastustavia kannanottoja
Kaishu

Vasemmalla kirjoitusta Kaishu-tyylillä, ja oikealla Lishu-tyylillä
Kaishu (perint.: 楷書, yksink.: 楷书, pinyin: kǎishū) eli normaalikirjoitus on kiinalainen kirjoitustyyli, joka kehittyi suoraan lishun eli kirjurikirjoituksen pohjalta. Kaishussa kirjoitusmerkit sivelletään harmonisesti kuvitteelliseen neliöön. Kaishun kirjoitusmerkit ovat muodoltaan säännöllisiä, tasapainoisia ja yksinkertaisia. Kirjoitusmerkkien opettelu aloitetaankin juuri kaishusta. Kaishu on myös nykyisten painomerkkien vallitseva tyyli.
K computer

| K computer |
| --- | --- |

Valmistaja:  Fujitsu
Tyyppi:  supertietokone
Virta:  12 MW
Mukana toimitettu käyttöjärjestelmä:  Linux
Suoritin:  SPARC
Keskusmuisti:  1,4 PB
K computer on japanilaisen Fujitsun valmistama supertietokone, joka rikkoi suorituskykyennätyksen kesäkuussa 2011 10,51 petaflopsilla ja saavutti TOP500 -listan ensimmäisen sijan.
Tietokone oli ensimmäinen 10 petaflopsia ylittänyt tietokone. Tietokoneessa on 705 024 SPARC-suoritinta. Tietokoneessa ajetaan Linux-käyttöjärjestelmää ja se sijaitsee Riken AICS-instituutissa.
Aiheesta muualla

Programming on K computer (PDF)
Jättipiikkimakrilli

| Jättipiikkimakrilli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Piikkimakrillit Carangidae
Suku::  Caranx
Laji::  ignobilis
Kaksiosainen nimi
 Caranx ignobilis  (Forsskål, 1775) 
Infobox OKNimi-testi OKIUCN-testi OK: 
Jättipiikkimakrilli (Caranx ignobilis) on piikkimakrilleihin kuuluva laji, joka voi kasvaa jopa 1,70 metrisiksi. Suurin osa on kumminkin 25–100 cm pitkiä.
Jättipiikkimakrillit ovat petoja, ja syövät lähinnä rapuja ja muita äyriäisiä . Ne syövät myös  lintuja. Ne hyppäävät vedestä ja saalistavat linnun suurella suullaan.
Jättipiikkimakrillia tavataan laajoilla alueilla trooppisella Indopasifisella merialueella.
Aiheesta muualla

Kuvia tai muita tiedostoja aiheesta Jättipiikkimakrilli Wikimedia Commonsissa
Kaj Ejvind Westerskov

Kaj Ejvind Westerskov (12. marraskuuta 1919 – 26. huhtikuuta 2003 Dunedin) oli tanskalainen lintutieteilijä.
Westerskov muutti aikuisena Uuteen-Seelantiin, missä hän suoritti tohtoriopintoja Victoria University Collegessa, jonka jälkeen hän toimi opettajana ja myöhemmin eläintieteen professorina Otagon yliopistossa. Westerskov tutki etenkin kanalintuja, joista hän julkaisi useita kirjoituksia. Hän istutti peltopyitä Uuteen-Seelantiin, ja aloitti maailmankuulun luonnonhoito-ohjelman Otagon yliopistossa.
Westerskov julkaisi teokset The pheasant in New Zealand vuonna 1955 ja Know your New Zealand Birds 1967.
Kaj Engblom

Kaj Johan Vilhelm Engblom (s. 16. lokakuuta 1936 Nauvo) on suomalainen laivanvarustaja, yrittäjä ja yritysjohtaja, joka on saanut merenkulkuneuvoksen arvonimen.
Engblomin vanhemmat olivat laivuri Georg Johannes Engblom ja Sigrid Wilen. Perämieheksi varttuneella iällä vuonna 1977 valmistunut Engblom työskenteli jo vuodesta 1951 merimiehenä isänsä omistamilla aluksilla, vuodesta 1956 laivanvarustajana ja vuodesta 1982 laivanpäällikkönä. Rederi Ab Engshipin perustajaosakas veljensä kanssa hän oli 1973–2006, hallituksen puheenjohtaja 1973–2006 ja toimitusjohtaja 1982–2001. Uransa aikana Engblom osti tai rakennutti kaksikymmentäkuusi alusta ja myi viisitoista ja hänen veljensä kanssa perustamallaan varustamolla oli 1990-luvun lopulla yli kolmesataa työntekijää. Varustamo myytiin vuonna 2006 Borelle. Engblomilla oli myös useita luottamustehtäviä. Merenkulkuneuvoksen arvonimen hän sai vuonna 1998.
Kaisla

Kaisla tarkoittaa seuraavia:
kaislat eli röyhykaislat (Scirpus), sarakasveihin kuuluva kasvisuku
kaisla, yleisnimitys johonkin seuraavista suvuista kuuluvalle lajille:
mukulakaislat eli merikaislat (Bolboschoenus)
putkikaislat eli järvikaislat (Schoenoplectus)
pallokaislat (Scirpoides)
rassikaislat (Fimbristylis)
ruskokaislat (Blysmopsis)
tähkäkaislat (Blysmus)
sädekaislat (Cyperus)
Kaisla, veneveistämö
Kaisla, naisen etunimi
Kaisla, sukunimenä:
Eila Kaisla, henkilöstöpalveluyhtiö Eilakaislan perustaja
Hille Kaisla (1914–1940), miekkailija ja talvisodan aikainen joukkueenjohtaja
Jan-Erik Kaisla (s. 1986), jääkiekkomaalivahti
Karl-Gustav Kaisla (1943–2012), jääkiekkoerotuomari
Väinö Kaisla (1890–1964), jääkärieläinlääkintäeversti ja eläinlääketieteen tohtori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaisla”, voi hakea sivunnimihaulla, laajalla sivunnimihaulla tai tekstihaulla.
Kaislakerttunen

| Kaislakerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Kiurukertut Cincloramphus
Laji::  timoriensis
Kaksiosainen nimi
 Cincloramphus timoriensis  (Wallace, 1864) 
Synonyymit
 Megalurus timoriensis 
Katso myös
   Kaislakerttunen Wikispeciesissä   Kaislakerttunen Commonsissa 
Infobox OKNimi-testi OKIUCN-testi OK: 
Kaislakerttunen (Cincloramphus timoriensis) on Kaakkois-Aasiassa ja Oseaniassa elävä varpuslintu. Sen elinympäristö ulottuu Filippiineiltä Indonesian kautta Papua-Uuteen-Guineaan ja Australian pohjois- ja itäosiin. Siitä tunnetaan 10 alalajia. Alfred Russel Wallace kuvaili lajin holotyypin Timorista 1864.
Kaj Ekman

Kaj Oskar Ekman (s. 2. maaliskuuta 1964, Vaasa) on suomalainen entinen kymmenottelija. Hän edusti seuratasolla Vasa Idrottssällskapia.
Ekman edusti Suomea yleisurheilun EM-kisoissa 1990, jossa hänen sijoituksensa kymmenottelussa oli 19. Hän voitti kymmenottelun Suomen mestaruuden vuosina 1988 ja 1990, ja otteli ennätyksekseen 7931 pistettä vuonna 1991. Ekman oli erityisen hyvä 400 metrin juoksussa, jossa hän saavutti parhaimmillaan ajan 47,00 vuonna 1992. Hän edusti Suomea 400 metrillä myös Suomi-Ruotsi-maaottelussa vuosina 1992 ja 1993.
Kaj Ekmanin isä on telinevoimistelun olympiavoittaja Eugen Ekman.
Juhani Brander

Juhani Brander Turun Kirjamessuilla 2010.
Juhani Brander (s. 17. toukokuuta 1978 Turku) on suomalainen kirjailija, kirjallisuuskriitikko, kolumnisti ja runoilija.
Brander on Suomen Kirjailijaliiton jäsen vuodesta 2004. Brander toimii Aamulehden, Turun Sanomien ja Satakunnan Kansan kriitikkona. Hän pääsi ainoana suomalaisena Best European Fiction 2010 -julkaisuun.
Teokset > Proosa

tekstejä Reviiri-antologiassa (Cultura, 1998) Uuden kirjallisuuden vuosikirja IV
Lajien tuho (Kustannusosakeyhtiö Avain, 2007); Douglas Robinsonin englannintama ote ilmestyi Best European Fiction 2010-julkaisussa
Nekrologeja (Kustannusosakeyhtiö Sammakko, 2010)
Nimikirja.  Savukeidas, 2014.  ISBN 978-952-268-110-2.
Miehen kuolema. Pohdintoja maskuliinisuudesta.  (Esseitä)  Helsinki:  WSOY, 2020.  ISBN 978-951-0-44628-7.
Silta yli vuosien.  (Romaani)  Helsinki:  Siltala, 2021.  ISBN 978-952-234-789-3.
Pertun Ritva.  Helsinki:  Siltala, 2022.  ISBN 978-952-388-132-7.
Amerikka.  Helsinki:  WSOY, 2023.  ISBN 978-951-0-48483-8.
Teokset > Runoteokset

Aninkaisten mainingit  (Enostone, 2000)
Valveuni: Runoja.  Turku:  Enostone, 2003.  ISBN 951-9036-36-9.
Palavat kirjaimet: Runoja.  Turku:  Enostone, 2005.  ISBN 951-9036-57-1.
Getsemane.  Savukeidas, 2015.  ISBN 978-952-268-153-9.
Teokset > Omakustanteet

Lepo! – harmaissa tai ilman (Pilot-kustannus Oy, 2002)
Palkinnot

Kritiikin punnus -palkinto 2014
K XIV -luokka

| K XIV -luokka |
| --- | --- |


Tekniset tiedot
Uppouma:  865 t (pinnalla) 1 045 t (sukellus)
Pituus:  73,64 m
Leveys:  6,51 m
Syväys:  3,93 m
Koneteho:  2 × dieselmoottoria 1 600 bhp 2 × sähkömoottoria 430 bhp
Nopeus:  17 solmua (diesel) 9 solmua (sähkö)
Miehistöä:  38
Aseistus
Meritorjunta:  8 × 21" torpedoputkea
K XIV -luokka oli Alankomaiden kuninkaallisen laivaston viiden aluksen muodostama sukellusveneluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hr. Ms. K XIV | RDM, Rotterdam | 31. toukokuuta 1930 | 11. heinäkuuta 1931 | 6. heinäkuuta 1933 | poistettu alusluettelosta 23. huhtikuuta 1946 |
| Hr. Ms. K XV | RDM, Rotterdam | 31. toukokuuta 1930 | 10. joulukuuta 1932 | 30. joulukuuta 1933 | poistettu alusluettelosta 23. huhtikuuta 1946 |
| Hr. Ms. K XVI | RDM, Rotterdam | 31. toukokuuta 1930 | 8. huhtikuuta 1933 | 30. tammikuuta 1934 | Keisarillisen Japanin laivaston sukellusveneen I-66 upottama 25. joulukuuta 1941 |
| Hr. Ms. K XVII | Wilton-Fijenoord, Schiedam | 1. kesäkuuta 1931 | 26. heinäkuuta 1932 | 19. joulukuuta 1934 | uponnut osuttuaan miinaan 21. joulukuuta 1941 |
| Hr. Ms. K XVIII | Wilton-Fijenoord, Schiedam | 10. kesäkuuta 1931 | 27. syyskuuta 1932 | 23. maaliskuuta 1934 | miehistönstä upottama 2. maaliskuuta 1942 liitetty keisarillisen Japanin laivastoon HMS Taciturnin upottama 16. kesäkuuta 1945 |
Julia Sucksdorff

Julia Olga Maria Sucksdorff (o.s. Nikkanen, 8. syyskuuta 1864 Helsinki – 26. kesäkuuta 1949 Helsinki) oli suomalainen kasvatusopillinen tietokirjailija ja taidemaalari.
Julia Sucksdorffin vanhemmat olivat eversti Nikolai Konstantin Nikkanen (1822–1873) ja Julia Johansdotter Emeleus (1825–1896). Hän opiskeli Suomen Taideyhdistyksen piirustuskoulussa 1881–1888 ja osallistui Suomen Taiteilijain näyttelyihin 1900-luvun alkupuolella. Sucksdorff toimi piirustuksenopettajana 1888–1889. Myöhemmin hän julkaisi useita lasten ja nuorten kasvatusoppaita sekä avioliitto-oppaita ruotsin ja suomen kielellä.
Julia Sucksdorff oli naimisissa hygienian professori, kaupunginlääkäri Wilhelm Joachim Sucksdorffin (1851–1934) kanssa.
Kirjallista tuotantoa

Praktisk handledning i perspektivlära. Edlund, Helsingfors 1890 (nimellä Julia Nikkanen)
Hvarför lefver du?. Helsingfors 1899
Några ord till förlofvade och gifta ; af J. S-ff, maka och moder. Helsingfors 1900
Kvinnans plikter med afseende på barnets sedliga lif : föredrag. Helsingfors 1908, suomeksi nimellä Naisen velvollisuudet lasten siveellisen kasvatuksen suhteen : esitelmä. Helsinki 1908
Hälsa och lycka. Aikain Vartija, Helsinki 1912, suomeksi nimellä Terveys ja onni. Aikain Vartija, Helsinki 1913
De små barnens själsliv. Lilius & Hertzberg (Schildt), Helsingfors 1917
Kärlek och lycka. Aikain Vartija, Helsinki 1917, suomeksi nimellä Rakkaus ja onni. Aikain Vartija, Helsinki 1917
En hälsning från mor. Vita bandet, Helsingfors 1923
Hemmet, äktenskapet och barnen. Hemmet och uppfostran 5. Kotikasvatusyhdistys, Helsingfors 1923
Till min kära flicka : ett brev från mor. Helsingfors 1927
Vad mor ville säga sin flicka. Helsingfors 1927
Vad mor ville säga sin gosse. Helsingfors 1928
Vill du bli stark eller Vad farbror Anders berättade. Finlands svenska nykterhetsförbund, Vasa 1928, 1943 (Wilhelm Sucksdorffin kanssa)
Vår tankevärld. Helsingfors 1929
Vår tid och alkoholbruket. Finlands svenska nykterhetsförbund, Vasa 1929
Föräldraansvar. Finlands svenska nykterhetsförbund, Vasa 1930
Till flickan av i dag. Föreningen Vita bandet, Helsingfors 1933, suomeksi nimellä Nykypäivien nuorelle tytölle. Helsingin valkonauhayhdistys, Helsinki 1933, 2. korj. painos 1936, 3. korj. painos 1938, uusia painoksia 1942–1946
Till ynglingen av i dag. Förbundet Vita bandet i Finland, Helsingfors 1933, 1946, suomeksi nimellä Nykypäivien nuorukaiselle. Helsingin valkonauhayhdistys, Helsinki 1933
Äktenskapet och dess problem. Svenska kyrkans diakonistyrelse, Stockholm 1936, suomeksi nimellä Avioliitto ja sen ongelmat. WSOY 1936
Flickan av i dag. Förbundet Vita bandet i Finland, Helsingfors 1945
Palkinnot

III palkinto dukaattikilpailussa 1889
Aiheesta muualla

Suomalaisen kuvataiteen bibliografia : Julia Sucksdorff
Jussi Kemilä

| Jussi Kemilä> Henkilötiedot |
| --- | --- |
Syntynyt: 13. maaliskuuta 1978 (ikä 46) Oulu,  Suomi
Pesäpalloilija
Ulkopelipaikka:  Polttaja
Seura:  Pattijoen Urheilijat
Pelaajaura
Junioriseurat
:  Oulun Lippo
Ammattilaisjoukkueet
2000 2001–2004 2005–2017:  Jyväskylän Kiri Oulun Lippo Pattijoen Urheilijat
Jussi Kemilä (s. 13. maaliskuuta 1978 Oulu) on uransa lopettanut suomalainen pesäpalloilija, joka edusti viimeksi Superpesiksessä pelannutta Pattijoen Urheilijoita. Ulkopelipaikaltaan Kemilä oli polttaja, ja hänen sisäpeliroolinsa oli vaihtaja.
Kaudella 2000 ensimmäiset Superpesisottelunsa pelanneen Kemilän erikoisalaa on pomppulyönti sisäpelin vaihtotilanteissa. Hän on pelannut urallaan seitsemässä Itä-Länsi-ottelussa.
Jussi Kemilä kuuluu tunnettuun oululaiseen urheilijaperheeseen. Isä Jouko Kemilä on entinen pesäpalloilija ja yleisurheilija. Siskot Minna Laatikainen ja Jutta Kemilä ovat entisiä maajoukkuetason yleisurheilijoita.
Jussi Kemilä tuli valituksi Raahen kaupunginvaltuustoon vuoden 2012 kunnallisvaaleissa.
Saavutukset > Pelaajana

1 SM-kulta: 2008
1 SM-hopea: 2006
2 SM-pronssia: 2011, 2012
7 Itä-Länsi-ottelua: 2001, 2006-2009, 2011, 2013
Aiheesta muualla

Jussi Kemilä Pesiksen Maailma -sivustolla
K VIII -luokka

| K VIII -luokka |
| --- | --- |


Tekniset tiedot
Uppouma:  528 t (pinnalla) 726 t (sukellus)
Pituus:  64,41 m
Leveys:  5,6 m
Syväys:  3,55 m
Koneteho:  K VIII: 2 × MAN 9-sylinteristä dieselmoottoria 900 bhp K IX & K X: 2 × Sulzer 6-sylinteristä dieselmoottoria 775 bhp 2 × sähkömoottoria 200 hv
Nopeus:  K VIII: 16 solmua (diesel) K IX & K X: 15 solmua (diesel) 8 solmua (sähkö)
Miehistöä:  31
Aseistus
Meritorjunta:  4 × 450 mm torpedoputkea, joihin 10 × tyypin III torpedoa 1 × 88 mm kansitykki 1 × 12,7 mm konekivääri
K VIII -luokka oli Alankomaiden kuninkaallisen laivaston kolmen aluksen muodostama sukellusveneluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hr. Ms. K VIII | Koninklijke Maatschappij De Schelde, Vlissingen | 31. lokakuuta 1917 | 28. maaliskuuta 1922 | 15. syyskuuta 1922 | poistettu alusluettelosta 15. heinäkuuta 1942 |
| Hr. Ms. K IX | Koninklijke Maatschappij De Schelde, Vlissingen | 1. maaliskuuta 1919 | 23. joulukuuta 1922 | 21. kesäkuuta 1923 | poistettu 15. heinäkuuta 1942 Australian laivastolle 22. kesäkuuta 1943 poistettu 31. maaliskuuta 1944 |
| Hr. Ms. K X | Koninklijke Maatschappij De Schelde, Vlissingen | 1. marraskuuta 1919 | 2. toukokuuta 1923 | 24. syyskuuta 1923 | miehistönsä upottama 2. maaliskuuta 1942 |
Jussi Makkonen (sellisti)

Jussi Makkonen
Jussi Makkonen (s. 1979 Lieksa[lähde? ]) on sellotaiteilija ja diplomisellisti.
Taustaa

Jussi Makkonen aloitti sellonsoiton 7–vuotiaana Pielisen-Karjalan musiikkiopistossa Lieksassa. Sibelius-Akatemian nuorisokoulutukseen hänet valittiin 1993 ja 1996 hän aloitti yliopisto-opinnot Sibelius-Akatemiassa professori Martti Rousin johdolla. Musiikin maisteriksi hän valmistui vuonna 2005. Mestarikursseilla häntä ovat ohjanneet mm. professorit Arto Noras, Erkki Rautio ja Frans Helmersson.
Voitettuaan Eurovision nuorten solistien kilpailun Suomen karsinnan vuonna 1996 Jussi Makkonen on ollut kysytty esiintyjä niin Suomessa kuin ulkomailla. Vuosina 1996-1998 Makkonen toimi EU:n nuoriso-orkesterin ja Gustav Mahler –orkesterien jäsenenä.
Jussi Makkonen muutti takaisin synnyinseuduilleen Pielisen Karjalaan syksyllä 2018 ja asuu nykyään Nurmeksessa.
Julkaisut

Makkosen perheyhtye: Olkihimmeli (2000)
J.Makkonen & Rait Karm piano: Masterpieces for cello (2006)
J.Makkonen & Rait Karm piano: Sibelius. Orginal works and arragments for piano and cello (2008).
Johanna Rusanen-Kartano sopraano, Jussi Makkonen sello, Rait Karm, piano, Anna-Liisa Bezrodny viulu, Sami Junnonen huilu: Yö meren rannalla (2008)
Laura Pyrrö sopraano, Liisa Makkonen viulu, Jussi Makkonen sello,  Rait Karm piano: Jos olet mun (2010)
Esa Ruuttunen baritoni, Seeli Toivio sello, Jussi Makkonen sello, Ulla Lampela sello, Matti Makkonen sello: Matkavirsiä (2010)
Esa Ruuttunen baritoni, Jussi Makkonen sello, Ulla Lampela sello, Iida-Vilhelmiina Laine sello, Matti Makkonen sello: Kaunis synnyinmaamme (2013)
Esa Ruuttunen baritoni, Jussi Makkonen sello, Ulla Lampela sello, Iida-Vilhelmiina Laine sello, Matti Makkonen sello: Mökit nukkuu lumiset (2013)
Kalevi Kiviniemi urut, Karita Mattila sopraano, Matti Salminen basso, Jorma Hynninen, baritoni,  Jussi Makkonen sello: Joulun legenda (2013)
Jussi Makkonen sello, Ulla Lampela sello, Iida-Vilhelmiina Laine sello, Matti Makkonen sello: Cello Spirituals (2014)
Nazig Azezian piano, Jussi Makkonen sello, Annastiina Tahkola mezzosopraano, Esa Ruuttunen baritoni, Susanna Mieskonen-Makkonen viulu: Jean Sibelius (2015)
Jussi Makkonen sello, Nazig Azezian piano: Soiva metsä (2015)
Jussi Makkonen sello, Nazig Azezian piano: Sibelius Inspiration (2017)
Jussi Makkonen, sello, Nazig Azezian piano, Vaasan kaupunginorkesteri: Lintu Sininen (2019)
Aiheesta muualla

http://www.jussimakkonen.com
http://www.facebook.com/cellistjussimakkonen
http://www.youtube.com/user/cellistjussimakkonen
http://www.sibeliusinspiration.fi
Juho Torvelainen

Juho Torvelainen (1. heinäkuuta 1868 Hämeenlinna – 22. huhtikuuta 1929 Helsinki) oli suomalainen osuustoimintamies, toimittaja, kansanopiston johtaja ja matkakirjailija. Torvelainen toimi Pellervo-Seuran konsulenttina ja neuvojana suomalaisen osuustoimintaliikkeen alkuvuosina 1900-luvun alussa.
Teoksia

Kansantaloutta rahvaalle, Kansanvalistusseuran toimituksia 151.  Kansanvalistusseura, Helsinki 1908
Osuustoiminnan opas : kansanopistoja, maamieskouluja ja kotiopintojen harjoittajia varten.  WSOY 1910
Kotiopintokirja : opastuksia kotiopintojen harjottajille, toimittaneet Onni Tolvanen ja Juho Torvelainen.  WSOY 1912
Maailmansodan jaloissa Antwerpenissä.  WSOY 1917
Kaukainen Itä - Maailmansodan aikaisia matkamuistelmia Itä-Aasian maista.  WSOY 1921 (uusi näköispainos Lasipalatsin mediakeskus, Helsinki 2006)
Neekeri-juttuja : myydään Suomen sanomalehtimiesten liiton avustusrahastojen hyväksi, toimittaneet Juho Torvelainen ja Yrjö Rauanheimo.   Helsinki 1928
Pariisi matkailijan kannalta katseltuna.  Karisto 1929
Torvelainen kirjoitti myös vuonna 1913 Iltalehti-nimiseen lehteen.
Aiheesta muualla

Juho Torvelainen Pellervon konsulenttina (Muistelo), Pellervo, 08.05.1929, nro 18, s. 16, Kansalliskirjaston digitaaliset aineistot
Lisää luettavaa aiheesta Juho Torvelainen on Wikiaineistossa  Luettelo Juho Torvelaisen lehtiartikkeleista